December 2022

**Glædelig jul alle sammen!**

Så blev det december og vi juler på livet løs.

Tak for en dejlig julefest!

De fleste julegaver er både produceret og bragt hjem, der bliver stadig lavet julepynt og hygget. Drillenissen finder stadigt på nye drillerier, selvom han både har fået risengrød og pebernødder.

I børnehaven tager Team 2 i Hytten man-tir-ons og i Bellahøj tor-fre. Team 1 er hjemme i Bellahøj hele ugen.

Af hensyn til madbestillingen, vil vi gerne vide om jeres barn kommer d.22. og d.23.

Vi spørger fordi der sædvanligvis er mange der holder fri på disse dage, da de ældre søskende i skolen har juleferie.

Vi holder juleferie indtil d.2. januar og så glæder vi os til at se jer igen i det nye år.